02014D0932 — SL — 18.11.2021 — 008.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjen z:









▼B

SKLEP SVETA 2014/932/SZVP

z dne 18. decembra 2014

o omejevalnih ukrepih glede na razmere v Jemnu







▼M1

Člen 1

1. Prepovedana je neposredna ali posredna prodaja, dobava, prenos ali izvoz orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za navedeno, posameznikom in subjektom, ki jih je Varnostni svet Združenih narodov ali Odbor, ustanovljen na podlagi odstavka 19 RVSZN 2140 (2014), uvrstil na seznam ter osebam, ki v Jemnu delujejo v njihovem imenu ali pod njihovim vodstvom, s strani državljanov držav članic ali z ozemelj držav članic ali z uporabo plovil ali letal pod njihovo zastavo ne glede na to, ali izvirajo z omenjenih ozemelj ali ne.

Osebe in subjekti iz tega odstavka so navedeni v Prilogi k temu sklepu.

2. Prepovedano je: (a) neposredno ali posredno zagotavljati tehnično pomoč, usposabljanje ali drugo pomoč, vključno z zagotavljanjem oboroženega najemniškega vojaškega osebja, povezano z vojaškimi dejavnostmi ter zagotavljanjem, izdelavo, vzdrževanjem in uporabo orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za navedeno, vsem fizičnim ali pravnim osebam, subjektom ali organom iz odstavka 1; (b) neposredno ali posredno financirati ali zagotavljati finančno pomoč v zvezi z vojaškimi dejavnostmi, zlasti nepovratna sredstva, posojila in zavarovanje izvoznih kreditov, pa tudi zavarovanje in pozavarovanje za vsakršno prodajo, dobavo, prenos ali izvoz orožja in sorodnega materiala ali za zagotavljanje s tem povezane tehnične ali druge pomoči vsem fizičnim ali pravnim osebam, subjektom ali organom iz odstavka 1.

Člen 2

1. Države članice v skladu z nacionalnimi pristojnostmi in zakonodajo ter skladno z mednarodnim pravom, zlasti pomorskim pravom in ustreznimi mednarodnimi sporazumi o civilnem letalstvu, na svojem ozemlju, tudi v morskih pristaniščih in na letališčih pregledajo ves tovor za Jemen, če imajo informacije, na podlagi katerih utemeljeno sumijo, da tovor vsebuje predmete, katerih dobava, prodaja, prenos ali izvoz so na podlagi tega sklepa prepovedani.

2. Če države članice odkrijejo predmete, katerih dobava, prodaja, prenos ali izvoz so na podlagi tega sklepa prepovedani, jih zasežejo in odstranijo, vključno s tem, da jih uničijo, naredijo neuporabne, jih uskladiščijo ali pošljejo v uničenje v državo, ki ni država izvora ali namembna država.

3. Države članice Odboru za sankcije takoj pošljejo prvo pisno poročilo o pregledu iz odstavka 1, ki vsebuje zlasti razlago o razlogih za take preglede, rezultate takih pregledov ter pojasnilo, ali je bilo zagotovljeno sodelovanje in ali so bili odkriti prepovedani predmeti. Nato Odboru za sankcije v 30 dneh pošljejo naslednje pisno poročilo z ustreznimi podatki o pregledu, zasegu in odstranitvi ter ustreznimi podatki o prenosu, vključno z opisom predmetov, njihovim izvorom in ciljno destinacijo, če prvo pisno poročilo ne vsebuje teh podatkov.

▼M1

Člen 2a

▼B

1. Države članice sprejmejo potrebne ukrepe za preprečitev vstopa na svoje ozemlje ali tranzita prek njega osebam, ki jih Odbor uvrsti na seznam in sodelujejo pri dejanjih, ki ogrožajo mir, varnost ali stabilnost v Jemnu, ali jih podpirajo, pri čemer to vključuje, vendar ni omejeno na: (a) dejanja, ki ovirajo ali spodkopavajo uspešen zaključek politične tranzicije, kot je opredeljena v pobudi Sveta za sodelovanje v Zalivu in Sporazumu o mehanizmu za izvedbo; (b) dejanja, ki z nasiljem ovirajo izvedbo ugotovitev iz končnega poročila celovite konference za nacionalni dialog, ali napade na ključno infrastrukturo; ▼M6 (c) načrtovanje, vodenje ali zagrešitev dejanj, ki kršijo veljavno mednarodno pravo o človekovih pravicah ali mednarodno humanitarno pravo, ali dejanj, ki predstavljajo kršitve človekovih pravic, vključno s spolnim nasiljem v oboroženih spopadih ali novačenjem ali uporabo otrok v oboroženih spopadih, ki so v nasprotju z mednarodnim pravom, v Jemnu; ali ▼M1 (d) dejanja, ki kršijo embargo na orožje ali ovirajo dostavo humanitarne pomoči v Jemen, dostop do nje ali njeno razdeljevanje v Jemnu. ▼B

Osebe iz tega odstavka so navedene na seznamu v Prilogi k temu sklepu.

2. Odstavek 1 države članice ne zavezuje, da lastnim državljanom zavrne vstop na svoje ozemlje.

3. Odstavek 1 se ne uporablja, kadar je vstop ali tranzit potreben zaradi sodelovanja v sodnem postopku.

4. Odstavek 1 se ne uporablja, kadar država članica v posameznem primeru ugotovi, da je vstop ali tranzit potreben zaradi uveljavljanja miru in stabilnosti v Jemnu, ter država članica nato o tem uradno obvesti Odbor v oseminštiridesetih urah po takšni ugotovitvi.

5. Odstavek 1 se ne uporablja, kadar se Odbor v posameznem primeru odloči, da: (a) je vstop ali tranzit potreben zaradi humanitarnih potreb, vključno z verskimi obveznostmi, ali (b) bi z izjemo prispevali k izpolnitvi cilja vzpostavitve miru in nacionalne sprave v Jemnu.

6. V primerih, ko država članica na podlagi odstavka 3, 4 ali 5 dovoli vstop na svoje ozemlje ali tranzit prek njega osebam s seznama v Prilogi, se dovoljenje omeji na namen, za katerega je bilo izdano, in na osebe, na katere se dovoljenje nanaša.

▼M1

Člen 2b

▼B

1. Vsa sredstva in gospodarski viri, ki pripadajo ali so v lasti, s katerimi razpolagajo ali jih nadzorujejo osebe ali subjekti, ki jih je Odbor uvrstil na seznam in sodelujejo pri dejanjih, ki ogrožajo mir, varnost ali stabilnost v Jemnu, ali jih podpirajo, pri čemer to vključuje, vendar ni omejeno na: (a) dejanja, ki ovirajo ali spodkopavajo uspešen zaključek politične tranzicije, kot je opredeljena v pobudi Sveta za sodelovanje v Zalivu in Sporazumu o mehanizmu za izvedbo; (b) dejanja, ki z nasiljem ovirajo izvajanje ugotovitev iz končnega poročila celovite konference za nacionalni dialog, ali napade na ključno infrastrukturo; ▼M6 (c) načrtovanje, vodenje ali zagrešitev dejanj, ki kršijo veljavno mednarodno pravo o človekovih pravicah ali mednarodno humanitarno pravo, ali dejanj, ki predstavljajo kršitve človekovih pravic, vključno s spolnim nasiljem v oboroženih spopadih ali novačenjem ali uporabo otrok v oboroženih spopadih, ki so v nasprotju z mednarodnim pravom, v Jemnu; ali ▼M1 (d) dejanja, ki kršijo embargo na orožje ali ovirajo dostavo humanitarne pomoči v Jemen, dostop do nje ali njeno razdeljevanje v Jemnu; ▼B ali osebe ali subjekti, ki delujejo v njihovem imenu ali po njihovih navodilih, ali subjekti, ki so v njihovi lasti ali pod njihovim nadzorom, se zamrznejo.

Osebe in subjekti iz tega odstavka so navedeni v Prilogi k temu sklepu.

2. Osebam ali subjektom s seznama v Prilogi k temu sklepu se ne dajo neposredno ali posredno na razpolago ali v njihovo korist nobena sredstva ali gospodarski viri.

3. Države članice lahko dopustijo izjeme od ukrepov iz odstavkov 1 in 2 glede sredstev in gospodarskih virov, ki so: (a) potrebni za osnovne izdatke, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in pristojbine za storitve javnih gospodarskih služb; (b) namenjeni izključno za plačilo razumnih honorarjev in nadomestil za izdatke, povezane z zagotavljanjem pravnih storitev; (c) namenjeni izključno za plačilo honorarjev ali stroškov storitev za redno ohranjanje ali vzdrževanje zamrznjenih sredstev ali gospodarskih virov; potem ko zadevna država članica uradno obvesti Odbor o nameri, da bo po potrebi odobrila dostop do takšnih sredstev ali gospodarskih virov, in če Odbor v petih delovnih dneh po takšnem uradnem obvestilu tega ne zavrne.

4. Države članice lahko dovolijo tudi izjeme od ukrepov iz odstavkov 1 in 2 glede sredstev ali gospodarskih virov, ki so: (a) potrebni za izredne izdatke, če je zadevna država članica Odbor uradno obvestila o taki določitvi in je Odbor to odobril, ali (b) predmet sodne, upravne ali arbitražne pravice do zadržanja ali sodbe; v tem primeru se lahko sredstva in gospodarski viri uporabijo za izvršitev te pravice do zadržanja ali sodbe, če je pravica do zadržanja nastala ali je bila razsodba izdana pred datumom vključitve osebe ali subjekta v Prilogo, pravica do zadržanja ali sodba ni v korist osebe ali subjekta iz člena 1, in je zadevna država članica o tem uradno obvestila Odbor.

5. ►M1 ◄ , potem ko zadevna država članica uradno obvesti Odbor o nameri, da nakaže ali prejme takšna plačila ali v ta namen odobri, če je ustrezno, odmrznitev sredstev ali gospodarskih virov, in sicer deset delovnih dni pred takšno odobritvijo. Odstavek 1 ne preprečuje osebi ali subjektu, ki je uvrščen na seznam, da nakaže plačilo po pogodbi, sklenjeni preden je bila ta oseba ali subjekt uvrščena na seznam, če je zadevna država članica ugotovila, da plačila neposredno ali posredno ne prejme oseba ali subjekt izodstavka 1, potem ko zadevna država članica uradno obvesti Odbor o nameri, da nakaže ali prejme takšna plačila ali v ta namen odobri, če je ustrezno, odmrznitev sredstev ali gospodarskih virov, in sicer deset delovnih dni pred takšno odobritvijo.

6. Odstavek 2 se ne uporablja za prilive na zamrznjene račune, kot so: (a) obresti ali druge dohodke na teh računih ali (b) zapadla plačila po pogodbah, sporazumih ali obveznostih, ki so bili sklenjeni ali so nastali pred datumom, od katerega se za te račune uporabljajo omejevalni ukrepi iz tega sklepa, če se za kakršne koli takšne obresti, druge dohodke in plačila še vedno uporablja odstavek 1.

Člen 3

Svet pripravi seznam iz Priloge in ga spremeni v skladu z odločitvami Varnostnega sveta ali Odbora.

Člen 4

1. Kadar Varnostni svet ali Odbor uvrsti osebo ali subjekt na seznam, Svet takšno osebo ali subjekt vključi v Prilogo. Svet o svojem sklepu, vključno z razlogi za uvrstitev na seznam, obvesti zadevno osebo bodisi neposredno, če je naslov znan, bodisi z objavo uradnega obvestila, s tem pa takšni osebi da možnost, da predloži pripombe.

2. Če se predložijo pripombe ali novi tehtni dokazi, Svet pregleda svoj sklep in o tem ustrezno obvesti zadevno osebo.

Člen 5

1. V Prilogi so navedeni razlogi za uvrstitev oseb in subjektov na seznam, ki jih predloži Varnostni svet ali Odbor.

2. Kadar je to mogoče, se v Prilogo vključijo tudi podatki, ki jih predloži Varnostni svet ali Odbor in so potrebni za identifikacijo zadevnih oseb ali subjektov. Pri osebah lahko ti podatki vključujejo imena, vključno z vzdevki, datum in kraj rojstva, državljanstvo, številki potnega lista in osebne izkaznice, spol, naslov, če je znan, ter funkcijo ali poklic. Pri subjektih lahko ti podatki vključujejo nazive, kraj in datum vpisa, številko vpisa in sedež podjetja.

Člen 6

Ta sklep se v skladu z odločitvami Varnostnega sveta ustrezno spremeni ali razveljavi.

▼M6

Člen 6a

Z odstopanjem od ukrepov, uvedenih z RVSZN 2140 (2014) in RVSZN 2216 (2015), pristojni organ države članice izda potrebno dovoljenje, če je Odbor za sankcije za vsak primer posebej ugotovil, da je potrebna izjema za omogočanje dela Združenih narodov in drugih humanitarnih organizacij v Jemnu ali za katere koli druge namene, ki so skladni s cilji teh resolucij.

▼B

Člen 7

Ta sklep začne veljati na dan objave v Uradnem listu Evropske unije.









PRILOGA

▼M1

Seznam oseb in subjektov iz členov 1(1) in 2a(1) ter člena 2b(1) in (2)

▼B

OSEBE

▼M4

1. Abdullah Yahya Al Hakim (tudi: (a) Abu Ali al Hakim; (b) Abu-Ali al-Hakim; (c) Abdallah al-Hakim; (d) Abu Ali Alhakim; (e) Abdallah al-Mu'ayyad).

Izvirni zapis:

Naziv: namestnik poveljnika Hutijev. Naslov: Dahyan, guvernat Sa'dah, Jemen. Datum rojstva: (a) okrog leta 1985, (b) med letoma 1984 in 1986. Kraj rojstva: (a) Dahyan, Jemen; (b) Dahyan, guvernat Sa'dah, Jemen. Državljanstvo: jemensko. Drugi podatki: Spol: moški. Spletna povezava do posebnih obvestil Interpola in Varnostnega sveta ZN: https://www.interpol.int/en/notice/search/un/5837273. Datum uvrstitve na seznam ZN: 7. 11. 2014 (spremenjen 20. 11. 2014).

Dodatne informacije iz povzetka razlogov za uvrstitev na seznam, ki jih je pripravil Odbor za sankcije:

Abdullah Yahya al Hakim je bil na seznam oseb, proti katerim se uvedejo sankcije, uvrščen 7. novembra 2014 na podlagi odstavkov 11 in 15 RVSZN 2140 (2014), ker je izpolnjeval merila za uvrstitev na seznam, določena v odstavkih 17 in 18 Resolucije.

Abdullah Yahya al Hakim izvaja dejanja, ki ogrožajo mir, varnost oziroma stabilnost Jemna; mednje spadajo dejanja, s katerimi se ovira izvajanje sporazuma z dne 23. novembra 2011 med jemensko vlado in tistimi, ki predstavljajo njeno opozicijo, v katerem je predviden miren prenos oblasti v Jemnu, in dejanja, s katerimi se ovira politični proces v Jemnu.

Junija 2014 naj bi Abdullah Yahya al Hakim sklical sestanek za skrivno pripravo državnega udara proti jemenskemu predsedniku Abdrabuhu Mansourju Hadiju. Al Hakim se je sestal z vojaškimi in varnostnimi poveljniki ter plemenskimi vodji; sestanka, namenjenega uskladitvi vojaških akcij za prevzem oblasti nad jemensko prestolnico Sano, so se udeležili tudi vodilni privrženci nekdanjega jemenskega predsednika Alija Abdullaha Saleha.

Predsednik Varnostnega sveta Združenih narodov je v izjavi za javnost z dne 29. avgusta 2014 navedel, da Svet obsoja akcije sil, ki jim poveljuje Abdullah Yahya al Hakim in so zasedle mesto Amran v Jemnu, vključno s sedežem brigade jemenske vojske 8. julija 2014. Al Hakim je bil julija 2014 vodja nasilnega prevzema oblasti nad guvernatom Amran in vojaški poveljnik, odgovoren za sprejemanje odločitev o potekajočih konfliktih v guvernatu Amran in mestu Hamdan v Jemnu.

Abdullah Yahya al Hakim se je od začetka septembra 2014 zadrževal v Sani, da bi lahko nadziral bojne operacije, če bi izbruhnili spopadi. Njegova vloga je bila organizacija vojaških operacij, s katerimi bi zrušili jemensko vlado, odgovoren pa je bil tudi za zaščito in nadzor vseh poti v Sano in iz nje.

2. Abd Al-Khaliq Al-Houthi (tudi: (a) Abd-al-Khaliq al-Huthi; (b) Abd-al-Khaliq Badr-al-Din al Huthi; (c) 'Abd al-Khaliq Badr al-Din al-Huthi; (d) Abd al-Khaliq al-Huthi; (e) Abu-Yunus).

Izvirni zapis:

Naziv: vojaški poveljnik Hutijev. Datum rojstva: 1984. Državljanstvo: jemensko. Drugi podatki: Spol: moški. Spletna povezava do posebnih obvestil Interpola in Varnostnega sveta ZN: https://www.interpol.int/en/notice/search/un/5837297. Datum uvrstitve na seznam ZN:7. 11. 2014 (spremenjen 20. 11. 2014, 26. 8. 2016).

Dodatne informacije iz povzetka razlogov za uvrstitev na seznam, ki jih je pripravil Odbor za sankcije:

Abd al-Khaliq al-Houthi je bil na seznam oseb, proti katerim se uvedejo sankcije, uvrščen 7. novembra 2014 na podlagi odstavkov 11 in 15 RVSZN 2140 (2014), ker je izpolnjeval merila za uvrstitev na seznam, določena v odstavkih 17 in 18 Resolucije.

Abd al-Khaliq al-Houthi izvaja dejanja, ki ogrožajo mir, varnost oziroma stabilnost Jemna; mednje spadajo dejanja, s katerimi se ovira izvajanje sporazuma z dne 23. novembra 2011 med jemensko vlado in tistimi, ki predstavljajo njeno opozicijo, v katerem je predviden miren prenos oblasti v Jemnu, in dejanja, s katerimi se ovira politični proces v Jemnu.

Abd al-Khaliq al-Houthi je konec oktobra 2013 vodil skupino borcev, oblečenih v jemenske vojaške uniforme, ki je izvedla napad na lokacije v mestu Dimaj v Jemnu. Sledili so boji, ki so zahtevali več smrtnih žrtev.

Konec septembra 2014 je neznano število neidentificiranih bojevnikov domnevno nameravalo napasti diplomatske objekte v Sani po ukazu Abd al-Khaliqa al-Houthija. Al-Houthi je 30. avgusta 2014 koordiniral akcijo prenosa orožja iz Amrana v protestni tabor v Sani.

▼M5

3. Ali Abdullah Saleh (tudi: Ali Abdallah Salih).

Izvirni zapis:

Naziv: a) predsednik jemenske stranke Splošni ljudski kongres; b) nekdanji predsednik Republike Jemen. Datum rojstva: a) 21.3.1945; b) 21.3.1946; c) 21.3.1942; d) 21.3.1947. Kraj rojstva: a) Bayt al-Ahmar, Sana'a Governorate, Yemen; b) Sana'a, Yemen; c) Sana'a, Sanhan, Al-Rib' al-Sharqi. Državljanstvo: jemensko. Št. potnega lista: 00016161 (Jemen). Nacionalna identifikacijska številka: 01010744444. Drugi podatki: Spol: moški. Status: domnevno umrl. Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5837306. Datum uvrstitve na seznam ZN: 7.11.2014 (spremenjeno 20. novembra 2014 in 23. aprila 2018).

Dodatne informacije iz povzetka razlogov za uvrstitev na seznam, ki jih je pripravil Odbor za sankcije:

Ali Abdullah Saleh je bil na seznam oseb, proti katerim se uvedejo sankcije, uvrščen 7. novembra 2014 na podlagi odstavkov 11 in 15 Resolucije 2140 (2014), ker je izpolnjeval merila za uvrstitev na seznam, določena v odstavkih 17 in 18 Resolucije.

Ali Abdullah Saleh izvaja dejanja, ki ogrožajo mir, varnost oziroma stabilnost Jemna; mednje spadajo dejanja, s katerimi se ovira izvajanje sporazuma z dne 23. novembra 2011 med jemensko vlado in tistimi, ki predstavljajo njeno opozicijo, v katerem je predviden miren prenos oblasti v Jemnu, in dejanja, s katerimi se ovira politični proces v Jemnu.

S sporazumom z dne 23. novembra 2011, ki ga je podprl tudi Svet za sodelovanje v Zalivu, je Ali Abdullah Saleh po več kot 30 letih odstopil z mesta predsednika Jemna.

Jeseni 2012 naj bi Ali Abdullah Saleh postal eden glavnih podpornikov nasilnih akcij Hutijev na severu Jemna.

Spopadi na jugu Jemna februarja 2013 so bili posledica skupnih prizadevanj Saleha, AQAP in južnega separatista Ali Salima al-Bayda za povzročitev nemirov pred konferenco za nacionalni dialog v Jemnu 18. marca 2013. Nedavno, septembra 2014, je začel Saleh destabilizirati Jemen, tako da je s pomočjo drugih spodkopaval osrednjo vlado in povzročil zadostno nestabilnost, da je zapretil z državnim udarom. Sodeč po poročilu skupine strokovnjakov za Jemen, ki deluje pod okriljem Združenih narodov, iz septembra 2014, so sogovorniki trdili, da Saleh podpira nasilna dejanja nekaterih Jemencev, tako da jim zagotavlja sredstva in politično podporo ter skrbi, da člani Splošnega ljudskega kongresa na različne načine še naprej prispevajo k destabilizaciji Jemna.

▼M3

4. Abdulmalik al-Houthi (tudi: Abdulmalik al-Huthi)

Drugi podatki: voditelj Gibanja jemenskih hutijevcev. Izvaja dejavnosti, ki ogrožajo mir, varnost ali stabilnost v Jemnu. Datum uvrstitve na seznam ZN:14.4.2015 (spremenjeno 26.8.2016).

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Abdulmalik al-Houthi je bil na seznam oseb, proti katerim se uvedejo sankcije, uvrščen 14. aprila 2015 na podlagi odstavkov 11 in 15 Resolucije 2140 (2014) in odstavka 14 Resolucije 2216 (2015).

Abdul Malik al-Houthi je vodja skupine, ki izvaja dejavnosti, ki ogrožajo mir, varnost ali stabilnost v Jemnu.

Septembra 2014 so hutijevske sile zavzele Sano, januarja 2015 pa so poskušale enostransko zamenjati zakonito vlado Jemna z nezakonitim upravnim organom, v katerem so prevladovali hutijevci. Al-Houthi je prevzel vodstvo Gibanja jemenskih hutijevcev leta 2004 po smrti svojega brata Husseina Badreddna al-Houthija. Kot voditelj skupine je vedno znova grozil jemenskim oblastem z novimi nemiri, če ne bodo izpolnile njegovih zahtev, in zaprl predsednika Hadija, predsednika vlade in ključne ministre. Hadi je nato pobegnil v Aden. Hutijevci so nato ob pomoči vojaški enot, zvestih nekdanjemu predsedniku Salehu in njegovemu sinu Ahmedu Aliju Salehu, še enkrat napadli Aden.

▼M4

5. Ahmed Ali Abdullah Saleh (tudi: Ahmed Ali Abdullah Al-Ahmar)

Naziv: nekdanji veleposlanik, nekdanji brigadni general. Datum rojstva:25. 7. 1972. Državljanstvo: jemensko. št. potnega lista: (a) jemenski potni list št. 17979, izdan na ime Ahmed Ali Abdullah Saleh (naveden spodaj v diplomatski identifikacijski številki št. 31/2013/20/003140 spodaj); (b) jemenski potni list št. 02117777, izdan 8. 11. 2005 na ime Ahmed Ali Abdullah Al-Ahmar; (c) jemenski potni list št. 06070777, izdan 3. 12. 2014 na ime Ahmed Ali Abdullah Al-Ahmar. Naslov: Združeni arabski emirati. Drugi podatki: Ima ključno vlogo pri omogočanju vojaškega prodora Hutijev. Izvaja dejavnosti, ki ogrožajo mir, varnost in stabilnost Jemna. Ahmed Saleh je sin nekdanjega predsednika Republike Jemen, Alija Abdullaha Saleha (YEi.003). Ahmed Ali Abdullah Saleh prihaja z območja, znanega kot Bayt Al-Ahmar, ki se nahaja približno 20 km jugovzhodno od glavnega mesta, Sanaje. Diplomatska osebna izkaznica št: 31/2013/20/003140, izdana 7. 7. 2013 s strani Ministrstva za zunanje zadeve Združenih arabskih emiratov na ime Ahmed Ali Abdullah Saleh; trenutni status: preklicana. Spletna povezava do posebnih obvestil Interpola in Varnostnega sveta ZN: https://www.interpol.int/en/notice/search/un/5895854. Datum uvrstitve na seznam ZN:14. 4. 2015 (spremenjen 16. 9. 2015).

Dodatne informacije iz povzetka razlogov za uvrstitev na seznam, ki jih je pripravil Odbor za sankcije:

Ahmed Ali Saleh si prizadeva spodkopati oblast predsednika Hadija, onemogoča prizadevanja Hadija za vojaško reformo in ovira miren prehod Jemna v demokracijo. Imel je ključno vlogo pri omogočanju vojaškega prodora Hutijev. Od sredine februarja 2013 je Ahmed Ali Saleh brigadam republiške garde in neidentificiranim plemenskim šejkom izročil na tisoče novih pušk. To orožje je bilo najprej nabavljeno leta 2010 ter nato shranjeno, da bi si z njim pozneje zagotovili zvestobo prejemnikov za politične koristi.

Potem ko je njegov oče Ali Abdullah Saleh, nekdanji predsednik Republike Jemen, leta 2011 odstopil s položaja predsednika Jemna, je Ahmed Ali Saleh obdržal svoj položaj poveljnika jemenske republiške garde. Po nekaj več kot letu ga je predsednik Hadi razrešil, vendar je imel velik vpliv v jemenski vojski tudi potem, ko ni bil več v poveljstvu. ZN so Alija Abdullaha Saleha na seznam uvrstili novembra 2014 na podlagi Resolucije Varnostnega sveta ZN 2140.

▼M7

6. Sultan Saleh Aida Aida Zabin

Druge informacije: Direktor oddelka za kazenske preiskave (CID) v Sani. Izvaja dejavnosti, ki ogrožajo mir, varnost in stabilnost Jemna. Datum uvrstitve na seznam ZN:25. 2. 2021.

Dodatne informacije iz povzetka razlogov za uvrstitev na seznam, ki jih je pripravil Odbor za sankcije:

Sultan Saleh Aida Zabin izvaja dejavnosti, ki ogrožajo mir, varnost in stabilnost Jemna, vključno s kršitvami veljavnega mednarodnega humanitarnega prava in kršitvami človekovih pravic v Jemnu.

Sultan Saleh Aida Aida Zabin je direktor oddelka za kazenske preiskave v Sani. Imel je pomembno vlogo pri politiki ustrahovanja in uporabe sistematičnih aretacij, pridržanja, mučenja, spolnega nasilja in posilstev politično dejavnih žensk. Zabin je kot direktor CID neposredno odgovoren, ali odgovoren zaradi svoje pristojnosti, za več prostorov za pridržanje, vključno s hišnim priporom, policijskimi postajami, uradnimi zapori in centri za pridržanje ter nerazkritimi centri za pridržanje, ter je vpleten v njihovo uporabo. Na teh lokacijah so ženske, vključno z vsaj eno mladoletnico, prisilno izginile, bile večkrat zasliševane, posiljene, mučene, onemogočalo se jim je pravočasno zdravljenje in bile izpostavljene prisilnemu delu. Zabin je v nekaterih primerih osebe sam mučil.

▼M8

7. Saleh Mesfer Saleh Al Shaer (tudi: (a) Saleh Mosfer Saleh al Shaer; (b) Saleh Musfer Saleh al Shaer; (c) Saleh Mesfer al Shaer; (d) Saleh al Shae; (e) Saleh al Sha’ir; (f) Abu Yasser).

Izvirni zapis: الشاعر صالح مسفر صالح

Funkcija: generalmajor, ,zakoniti kurator‘ nepremičnin in sredstev v lasti nasprotnikov hutijevcev. Naslov: Jemen. Kraj rojstva: Al Safrah, guvernat Sa'dah, Jemen. Državljanstvo: jemensko. Št. potnega lista: a) jemenska številka 05274639, izdan dne 7. 10. 2013 (datum izteka veljavnosti: 7. 10. 2019) b) jemenska številka 00481779, izdan dne 9. 12. 2000 (datum izteka veljavnosti: 9. 12. 2006) Nacionalna identifikacijska številka: a) jemenska številka 1388114 b) jemenska številka 10010057512. Druge informacije: Kot hutijevski ,pomočnik obrambnega ministra za logistiko‘ je hutijevcem pomagal do pretihotapljenega orožja in streliva. Kot ,zakoniti kurator‘, ki je neposredno vpleten v obsežno in nezakonito prisvojitev premoženja in subjektov v lasti zasebnikov, ki so jih aretirali hutijevci ali so bili prisiljeni poiskati zatočišče zunaj Jemna. Fizični opis: barva oči: rjava; barva las: siva; polt: srednja; postava: vitka; višina (v čevljih/inčih): neznana; teža (v funtih): neznana; in pripadnost klanu: pripada plemenski konfederaciji Hašidov. Fotografija je na voljo za vključitev v spletno povezavo do posebnega obvestila Interpola in VS ZN: Spletna povezava do posebnega obvestila Interpola in VS ZN: https://www.interpol.int/en/How-we-work/Notices/View-UN-Notices-Individuals. Datum uvrstitve na seznam ZN:9. 11. 2021.

Dodatne informacije iz povzetka razlogov za uvrstitev na seznam, ki jih je pripravil Odbor za sankcije:

Odbor Varnostnega sveta, ustanovljen na podlagi Resolucije 2140, v skladu z oddelkom 5(g) svojih smernic omogoči posameznikom, skupinam, podjetjem in subjektom, vključenim na ta seznam, dostop do povzetka razlogov za uvrstitev na seznam.

Datum, ko je povzetek postal dostopen na spletni strani odbora: 9. november 2021.

Saleh Mesfer Saleh Al Shaer je bil na seznam uvrščen 9. novembra 2021 v skladu z odstavkoma 11 in 15 Resolucije 2140 (2014) ter odstavkom 14 Resolucije 2216 (2015), ker izpolnjuje merila za uvrstitev na seznam iz odstavkov 17 in 18(c) Resolucije 2140 (2014).

Saleh Mesfer Saleh Al Shaer je sodeloval pri dejanjih, ki ogrožajo mir, varnost in stabilnost v Jemnu, vključno z vodenjem dejanj, s katerimi se krši veljavno mednarodno humanitarno pravo v Jemnu, ter zagotavljal podporo za tovrstna dejanja.

Dodatne informacije:

Kot je navedeno v izjavi skupine strokovnjakov ZN o zadevi z dne 28. avgusta 2019, je Saleh Mesfer Saleh Al Shaer sodeloval pri dejanjih, ki ogrožajo mir, varnost in stabilnost v Jemnu, zato izpolnjuje merila za uvrstitev na seznam iz odstavka 17 Resolucije 2140 (2014). Saleh Mesfer Saleh Al Shaer je kot hutijevski ,pomočnik obrambnega ministra za logistiko‘ hutijevcem pomagal do pretihotapljenega orožja in streliva. Na seznam je uvrščen tudi zato, ker že od začetka leta 2018 v vlogi ,zakonitega kuratorja‘ in v nasprotju z mednarodnim humanitarnim pravom neposredno sodeluje pri obsežnem in nezakonitem prilaščanju premoženja in subjektov v lasti posameznikov, ki so jih aretirali hutijevci ali so bili prisiljeni poiskati zatočišče zunaj Jemna. Al Shaer je svojo avtoriteto in mrežo s sedežem v Sani, ki jo sestavljajo člani njegove družine, posebno kazensko sodišče, urad nacionalne varnosti, centralna banka, registratorske službe jemenskega ministrstva za trgovino in industrijo ter nekatere zasebne banke, izkoristil za samovoljno razlastitev izbranih posameznikov in subjektov brez ustreznega sodnega postopka ali možnosti uveljavljanja pravnega varstva.

8. Muhammad Abd Al-Karim Al-Ghamari (tudi: (a) Mohammad Al-Ghamari).

Izvirni zapis: الغماري محمد عبدالكریم

Funkcija: generalmajor, hutijevski načelnik generalštaba. Naslov: Jemen. Datum rojstva: a) 1979; b) 1984. Kraj rojstva: Izla Dhaen, okrožje Wahha, guvernat Hajjar, Jemen. Državljanstvo: jemensko. Druge informacije: Hutijevski vojaški načelnik generalštaba ima vodilno vlogo pri organizaciji hutijevskih vojaških dejavnosti, ki neposredno ogrožajo mir, varnost in stabilnost v Jemnu, tudi v Maribu, ter čezmejnih napadov na Saudovo Arabijo. Fotografija je na voljo za vključitev v spletno povezavo do posebnega obvestila Interpola in Varnostnega sveta ZN: Spletna povezava do posebnega obvestila Interpola in VS ZN: https://www.interpol.int/en/How-we-work/Notices/View-UN-Notices-Individuals. Datum uvrstitve na seznam ZN:9. 11. 2021.

Dodatne informacije iz povzetka razlogov za uvrstitev na seznam, ki jih je pripravil Odbor za sankcije:

Odbor Varnostnega sveta, ustanovljen na podlagi Resolucije 2140, v skladu z oddelkom 5(g) svojih smernic omogoči posameznikom, skupinam, podjetjem in subjektom, vključenim na ta seznam, dostop do povzetka razlogov za uvrstitev na seznam.

Datum, ko je povzetek postal dostopen na spletni strani odbora: 9. november 2021.

Muhammad Abd Al-Karim Al-Ghamari je bil na seznam uvrščen 9. novembra 2021 v skladu z odstavkoma 11 in 15 Resolucije 2140 (2014) ter odstavkom 14 Resolucije 2216 (2015), ker izpolnjuje merila za uvrstitev na seznam iz odstavka 17 Resolucije 2140 (2014).

Muhammad Abd Al-Karim Al-Ghamari je sodeloval pri dejanjih, ki ogrožajo mir, varnost in stabilnost v Jemnu, ter zagotavljal podporo za tovrstna dejanja.

Dodatne informacije:

Al-Ghamari je uvrščen na seznam zaradi sodelovanja v hutijevskih vojaških kampanjah, ki ogrožajo mir, varnost in stabilnost v Jemnu, in vodenja teh kampanj, s čimer izpolnjuje merila za uvrstitev na seznam, določena v členu 17 Resolucije 2140 (2014). Kot hutijevski vojaški načelnik generalštaba ima vodilno vlogo pri organizaciji hutijevskih vojaških dejavnosti, ki neposredno ogrožajo mir, varnost in stabilnost v Jemnu, ter čezmejnih napadov na Saudovo Arabijo. Nedavno je prevzel vodenje obsežne hutijevske ofenzive proti jemenskemu vladnemu ozemlju v guvernatu Marib. Z ofenzivo v Maribu se humanitarna kriza v Jemnu zaostruje, saj približno milijonu ranljivih notranje razseljenih oseb grozi, da bodo ponovno razseljene, povzroča pa tudi smrtne žrtve med civilisti in širše stopnjevanje konflikta.

— Profil Al Estiklala – „Muhammad Al-Ghamari; hutijevski voditelj, ki je izkušnje iranske ‚revolucionarne garde“ prenesel v Jemen‘ (https://www.alestiklal.net/en/view/8824/muhammad-al-ghamari-the-houthi-leader-who-conveyed-the-iranian-revolutionary-guards-experience-to-yemen) [ preverjeno 19. oktobra 2021 ]

— Al Mashhad al-Yemeni (v arabščini) – „Vodja uporniškega gibanja Al-Huthi imenoval pomembnega poveljnika za vodjo bojevanja v Al Hudaydahu“ (https://www.almashhad-alyemeni.com/print~136875) [preverjeno 19. oktobra 2021]

— Al Mashhad al-Yemeni (v arabščini) – poročilo v arabščini o imenovanju al-Ghamarija za „vrhovnega poveljnika“ v Maribu (https://www.almashhad-alyemeni.com/195498) [preverjeno 19. oktobra 2021]

— Televizija Al Manar – „Jemenski načelnik generalštaba: pripravljen na dolgotrajno vojno z koalicijskimi državami pod vodstvom Saudove Arabije“ (http://english.manartv.com.lb/842052) [preverjeno 19. oktobra 2021]

— Al Marjie (v arabščini) –Profil al-Ghamarija – https://www.almarjie-paris.com/1479 [preverjeno 19. oktobra 2021]

— Al Jazeera – „Hutijevci trdijo, da so napadli cilje, povezane z Aramco in protiletalskim raketnim sistemom Patriot v Saudovi Arabiji“ (https://www.aljazeera.com/news/2021/4/15/yemens-houthis-say-attacked-aramco-patriot-targets-in-jazan) [preverjeno 19. oktobra 2021]

— Human Rights Watch – „Hutijevske protipehotne mine ubijajo civiliste in blokirajo pomoč“ (https://www.hrw.org/news/2019/04/22/yemen-houthi-landmines-kill-civilians-block-aid) [preverjeno 19. oktobra 2021]

— Vojna z izstrelki v Jemnu: poročilo Centra za mednarodne in strateške študije (https://www.csis.org/analysis/missile-war-yemen-1) [preverjeno 19. oktobra 2021]

— Hutijevske sile na jemenski zahodni obali uporabljajo mine in improvizirane eksplozivne naprave: poročilo organizacije Conflict Armament Research (https://www.conflictarm.com/dispatches/mines-and-ieds-employed-by-houthi-forces-on-yemens-west-coast/) [preverjeno 19. oktobra 2021]

9. Yusuf Al-Madani

Izvirni zapis: یوسف المداني

Naziv: generalmajor. Funkcija: poveljnik hutijevskega petega vojaškega okrožja. Naslov: Jemen. Datum rojstva: 1977. Kraj rojstva: direktorat Muhatta, provinca Hajjah, Jemen. Državljanstvo: jemensko. Druge informacije: Pomemben voditelj hutijevskih sil in poveljnik sil v Hudaydahu, Hajdžahu, Al Mahwitu in Raymahu v Jemnu – ogroža mir, varnost in stabilnost v Jemnu. Od leta 2021 je bil Al-Madani odgovoren za ofenzivni napad na Marib. Fotografija je na voljo za vključitev v spletno povezavo do posebnega obvestila Interpola in Varnostnega sveta ZN: Spletna povezava do posebnega obvestila Interpola in VS ZN: https://www.interpol.int/en/How-we-work/Notices/View-UN-Notices-Individuals. Datum uvrstitve na seznam ZN:9. 11. 2021.

Dodatne informacije iz povzetka razlogov za uvrstitev na seznam, ki jih je pripravil Odbor za sankcije:

Odbor Varnostnega sveta, ustanovljen na podlagi Resolucije 2140, v skladu z oddelkom 5(g) svojih smernic omogoči posameznikom, skupinam, podjetjem in subjektom, vključenim na ta seznam, dostop do povzetka razlogov za uvrstitev na seznam.

Datum, ko je povzetek postal dostopen na spletni strani odbora: 9. november 2021.

Yusuf Al-Madani je bil na seznam uvrščen 9. novembra 2021 v skladu z odstavkoma 11 in 15 Resolucije 2140 (2014) ter odstavkom 14 Resolucije 2216 (2015), ker izpolnjuje merila za uvrstitev na seznam iz odstavka 17 Resolucije 2140 (2014).

Yusuf Al-Madani je sodeloval pri dejanjih, ki ogrožajo mir, varnost in stabilnost v Jemnu, ter zagotavljal podporo za tovrstna dejanja.

Dodatne informacije:

Al-Madani je uvrščen na seznam zaradi sodelovanja v hutijevskih vojaških kampanjah, ki ogrožajo mir, varnost in stabilnost v Jemnu, ter vodenja teh kampanj, s čimer izpolnjuje merila za uvrstitev na seznam, določena v členu 17 Resolucije 2140 (2014). Al-Madani je pomemben vodja hutijevskih sil in poveljnik sil v Hudaydahu, Hajjahu, Al Mahwitu in Raymahu v Jemnu. Od leta 2021 je bil Al-Madani odgovoren ta ofenzivni napad na Marib. Vztrajno ponovno nameščanje hutijevcev in druge kršitve določb sporazuma o premirju iz Hudaydaha so destabilizirale mesto, ki je kritična prehodna točka za humanitarne in osnovne komercialne dobrine. Poleg tega se redno poroča o hutijevskih napadih, ki vplivajo na civiliste in civilno infrastrukturo v Hudaydah in njegovi okolici, kar še poslabšuje razmere za tiste Jemence, ki so med najbolj potrebnimi humanitarne pomoči v državi.

— Al Masda (v arabščini) – „Hutijevci imenovali začasna ministra za obrambo in notranje zadeve in člane vrhovnega varnostnega odbora“ (https://almasdaronline.com/article/67627) [preverjeno 19. oktobra 2021]

— Saba (v arabščini) – Po poročanju vodja vrhovnega političnega sveta Al-Huthi obiskal razstavo izstrelkov vojne mornarice (https://www.saba.ye/ar/news478675.htm) [preverjeno 19. oktobra 2021]

— Aden Al Hadath (v arabščini) – Disident zatrdil, da ima Abd-al-Malik Al-Huthi levkemijo in identificiral verjetnega naslednika (https://aden-alhadath.info/news/35501) [preverjeno 19. oktobra 2021]

— Twiter račun Mohammada Alija al-Houthija – Al Huthi je 2. februarja 2018 objavil sliko, na kateri je skupaj z Yusufom Al-Madanijem. Objavo na twiterju bi lahko prevedli približno tako: „Včeraj sem se srečal z živim mučenikom Abu Husseinom“ (Abu Hussein je vzdevek Yusufa Al-Madanija).